**MIŠKO KELIŲ KAPITALINIO REMONTO, REKONSTRAVIMO IR TIESIMO (STATYBOS)DARBŲ TECHNINIŲ DARBO PROJEKTŲ PARENGIMO**

**PRELIMINARIOJI PASLAUGŲ PIRKIMO – PARDAVIMO SUTARTIS**

2021 m. kovo d. Nr

Vilnius

**Valstybės įmonė Valstybinių miškų urėdija,** juridinio asmens kodas 132340880, atstovaujama, direktoriaus Valdo Kaubrės, veikiančio pagal įmonės įstatus (toliau – **Užsakovas**),

ir

*UAB,, Urban Line‘‘,*juridinio asmens kodas 300149157 atstovaujama rinkotyros specialistės Živilės Kavaliauskienės , veikiančios pagal bendrovės įstatus ir direktoriaus suteiktą įgaliojimą Nr. ĮGA – 2021/06.

UAB ,,Atamis“, juridinio asmens kodas 300564438 atstovaujama direktoriaus Mindaugo Undaravičiaus, veikiančios pagal bendrovės įstatus

UAB ,,Plentprojektas‘‘, juridinio asmens kodas 300715445 atstovaujama direktoriaus Andriaus Sirtauto , veikiančio pagal bendrovės įstatus

(toliau – **Paslaugų teikėjas**), toliau kartu vadinami „**Šalimis**“, o kiekviena atskirai – „**Šalimi**“, sudarė šią Preliminariąją paslaugų pirkimo–pardavimo sutartį, toliau vadinamą „**Preliminariąja sutartimi**“, ir susitarė dėl toliau išvardintų sąlygų:

1. **PAGRINDINĖS SĄVOKOS**

1.1. Preliminariojoje sutartyje ir jos pagrindu sudaromoje Paslaugų pirkimo-pardavimo (užsakymo) sutartyje (toliau – **Pirkimo sutartis**) naudojamos sąvokos:

**Pirkimas** atviro tarptautinio konkurso pirkimo procedūra, paskelbta *2020-11-22 Miško kelių kapitalinio remonto, rekonstravimo ir tiesimo (statybos) darbų techninių darbo projektų parengimo pirkimas*  Nr.519417 kurio pagrindu sudaryta ši Preliminarioji sutartis.

**Paslaugos** – Pirkimo dokumentuose nurodytos Paslaugos ir Kvietime atnaujintam varžymuisi arba Paslaugų tiekimo užsakyme *(jeigu vykdomi)* detalizuotos Paslaugos, dėl kurių yra sudaryta Preliminarioji sutartis ir kurios yra būtinos ir / ar gali būti reikalingos Užsakovui konkrečiu atveju ir kurios bus Užsakovo perkamos pagal su Paslaugų teikėjais Pirkimo dokumentuose ir Preliminariojoje sutartyje nustatyta tvarka sudaromas Pirkimo sutartis. Jokios šios Preliminariosios sutarties sąlygos negali būti aiškinamos kaip ribojančios Užsakovo teisę Kvietime atnaujintam varžymuisi ar Paslaugų teikimo užsakyme nustatyti, jog iki nustatytos ribos bus perkamos Paslaugos, kurios nėra tiksliai identifikuotos techninėje užduotyje (1priedas) (t. y. kurių techninės charakteristikos yra kitokios nei nustatyta šiame priede), tačiau yra identiško ir / ar panašaus naudojimo.

**Neatnaujintas tiekėjų varžymasis** – Pirkimo sutarties sudarymas Preliminariosios sutarties pagrindu ir joje bei Pirkimo dokumentuose nustatytomis sąlygomis bei tvarka nevykdant Atnaujinto tiekėjų varžymosi, o taip pat, kreipimasis į Paslaugų teikėją, su kuriuo sudaryta Preliminarioji sutartis, dėl pasiūlymo atnaujinimo, siekiant sudaryti Pirkimo sutartį.

**Atnaujintas tiekėjų varžymasis** – pirkimo procedūra, kurios metu Paslaugų teikėjui atnaujina savo pasiūlymus pagal Užsakovo išsiųstą Kvietimą atnaujintam varžymuisi, kuriame nurodomos konkretus Paslaugų poreikis ir kuriuo siekiama sudaryti Pirkimo sutartį;

**Kvietimas atnaujintam varžymuisi** (toliau – **Kvietimas**) – Užsakovo reikalavimas pateikti atnaujintą pasiūlymą pagal Preliminariojoje sutartyje ir Kvietime nurodytus reikalavimus;

**Paslaugų teikimo užsakymas** – kreipimasis į Paslaugų teikėją prašant atnaujinti pasiūlymą (pagerinti pasiūlymo kainą ir (ar) papildyti pasiūlymą), kreipimesi nurodytomis sąlygomis.

**Pirkimo sutartis** – Preliminariosios sutarties pagrindu ir joje bei Pirkimo dokumentuose nustatyta tvarka tarp Užsakovo ir vieno iš Paslaugų teikėjų sudaroma sutartis dėl Paslaugų teikimo įvykdžius Atnaujintą tiekėjų varžymąsi arba jo nevykdžius (atviro konkurso specialiųjų sąlygų 6 priedas)

**Pasiūlymas** – vadovaujantis Pirkimo dokumentuose kiekvieno iš Paslaugų teikėjų parengtas ir Užsakovui nustatyta tvarka pateiktas įpareigojantis Paslaugų teikėjo pasiūlymas, Užsakovo pripažintas tinkamu. Priklausomai nuo konteksto Pasiūlymas taip pat reiškia kiekvieno iš Paslaugų teikėjų pateiktą Atnaujintam tiekėjų varžymuisi pasiūlymą;

1.2. Preliminariojoje sutartyje, kur tinka pagal kontekstą: (i) neapibrėžtos sąvokos aiškinamos vadovaujantis Pirkimo dokumentuose ir atitinkamų teisės aktų reguliavimais; (ii) apibrėžtų sąvokų vienaskaitos linksniai taip pat reiškia daugiskaitos linksnius ir atvirkščiai; (ii) konkrečios giminės (vyriškos ar moteriškos) vartojimas Preliminariosios sutarties tekste turi būti aiškinamas kaip bet kurios iš šių giminių vartojimas; (iv) esant Preliminariosios sutarties tekste skaitmenimis nurodytų skaičių ir žodžiais nurodytų skaičių neatitikimui turi būti vadovaujamasi žodžiais nurodytais skaičiais; (v) nuoroda į „dalį“, „punktą“, „papunktį“ ir / ar „priedą“ reiškia nuorodą į atitinkamą šios Preliminariosios sutarties dalį, punktą, papunktį ir / ar priedą; (vi) „asmuo“ reiškia bet kurį fizinį ir / ar įsteigtą ar steigiamą juridinį asmenį ir / arba kitą subjektą ir / ar susivienijimą; (vii) „tretieji asmenys“ reiškia visus šios Preliminariosios sutarties Šalimis nesančius asmenis.

1.3. Preliminariojoje sutartyje vartojamos sąvokos, jų trumpiniai ir aiškinimas lygiai taip pat vartojami ir suprantami Pirkimo sutartyse, jeigu nenurodyta kitaip.

1.4. Preliminarioji sutartis turi būti aiškinama vadovaujantis teisės aktais ir sistemiškai su Pirkimo dokumentais bei kiekvieno iš Rangovų pateiktais Pasiūlymais. Tuo atveju, jei po šios Preliminariosios sutarties sudarymo bus nustatyti bet kokie neatitikimai tarp Preliminariosios sutarties nuostatų, Pirkimo dokumentų ir / ar Pasiūlymų turinio, ši Preliminarioji sutartis bus aiškinama vadovaujantis visų pirma šios Preliminariosios sutarties (kurios projektas yra Pirkimo dokumentų sudėtinė dalis) nuostatomis po to Pirkimo, kurio pagrindu buvo sudaryta Preliminarioji sutartis, dokumentams, po to – Tiekėjo Pasiūlymui.

1. **PRELIMINARIOSIOS SUTARTIES DALYKAS**

2.1. Preliminariąja sutartimi Užsakovas ir Paslaugų teikėjas susitaria dėl sąlygų, taikomų jos pagrindu ateityje sudaromoms Pirkimo sutartims, techninių darbo projektų parengimas VĮ Valstybinių miškų urėdijos Kretingos, Mažeikių, Joniškio, Telšių, Kuršėnų, Šilutės, Tauragės, Raseinių, Radviliškio, Jurbarko, Šakių, Dubravos, Kazlų Rūdos regioniniuose padaliniuose dėl miško kelių kapitalinio remonto, rekonstravimo ir tiesimo (statybos) darbų, kurios bus sudaromos šios Preliminariosios sutarties galiojimo laikotarpiu.

2.2. Preliminarioji sutartis taikoma visiems Paslaugų teikėjo ir Užsakovo santykiams, susijusiems su šioje Preliminariojoje sutartyje ir Pirkimo sutartyje nustatytų Paslaugų teikimu. Ši Preliminarioji sutartis sukuria teisinius santykius tarp kiekvieno iš Paslaugų teikėjų ir Užsakovo. Ši Preliminarioji sutartis nesukuria teisinių santykių tarp Paslaugų teikėjų.

2.3. Šalys įsipareigoja, kad Paslaugos bus užsakomos / teikiamos Preliminariojoje ir jos pagrindu sudaromoje Pirkimo sutartyje nustatyta tvarka.

1. **PRELIMINARIOSIOS SUTARTIES KAINA**
   1. Preliminariosios sutarties kaina yra visų Preliminariosios sutarties galiojimo laikotarpiu ir jos pagrindu sudaromų Pirkimo sutarčių suma, kuri negali būti didesnė nei maksimali Preliminariosios sutarties kaina.
   2. Numatoma maksimali Preliminariosios sutarties kaina.

*3.3.1 P.o.d. – 147000,00 EUR (vienas šimtas keturiasdešimt septyni tūkstančiai eurų), neįskaitant pridėtinės vertės mokesčio (toliau – PVM). Sutarčiai taikomas 21proc. dydžio PVM. 1 P.o.d. Sutarties maksimali kaina, įskaitant PVM – 177870,00(vienas šimtas septyniasdešimt septyni tūkstančiai aštuoni šimtai septyniasdešimt eurų) su PVM.*

1. **PRELIMINARIOSIOS SUTARTIES VYKDYMAS**

***Sudarius Preliminariąją sutartį ir vykdant atnaujintą tiekėjų varžymąsi Pirkimo sutartis sudaroma:***

4.1. esant poreikiui, elektroniniu paštu bus kreipiamasi į Paslaugų teikėją su prašymu atnaujinti pasiūlymą (pagerinti pasiūlymo kainą ir (ar) papildyti pasiūlymą, t. y. papildyti pasiūlymą Paslaugų, nurodytų Preliminariosios sutarties 3.3 punkte kainomis). Tokiu atveju įvertinus Paslaugų teikėjo atsakymą ir nusprendus sudarytį Pirkimo sutartį, ji sudaroma bendrųjų konkurso sąlygų 14 punkte nurodyta tvarka.

4.2. Esant poreikiui*,* Užsakovo įgaliotas asmuo vykdo Atnaujintą tiekėjų varžymąsi dėl planuojamų įsigyti Paslaugų įkainių ir / ar kainos ir Paslaugų teikėjams išsiunčia Kvietimą. Atnaujinto tiekėjų varžymosi tvarka bus pateikiama atskiru Preliminariosios sutarties priedu atsiradus poreikiui su trimis pirmaisiais į pasiūlymų eilę įrašytais tiekėjais.

4.3. Jeigu įvykdžius Preliminariosios sutarties 4.1 arba 4.2 punkte numatytą procedūrą dėl nuo Paslaugų teikėjų priklausančių priežasčių Pirkimo sutartis nesudaroma (pavyzdžiui, Atnaujinto varžymosi metu nebuvo gauta Pasiūlymų arba visi gauti Pasiūlymai neatitiko nustatytų reikalavimų, buvo pasiūlytos per didelės kainos ir pan.), Užsakovas turi teisę savo nuožiūra atlikti bet kurį iš toliau nurodytų veiksmų:

4.3.1. pakartotinai organizuoti Preliminariosios sutarties 4.1 arba 4.2 punkte numatytą procedūrą;

4.3.2. organizuoti pirkimą dėl tų pačių Paslaugų bendra teisės aktuose nustatyta tvarka.

1. **ŠALIŲ ATSAKOMYBĖ**
   1. Jei Paslaugų teikėjas atsisako dalyvauti Atnaujintame tiekėjų varžymesi ar pasirašyti Pirkimo sutartį, Užsakovas kiekvienu atveju reikalauja iš Paslaugų teikėjo sumokėti 10 (dešimt) procentų baudą, ją skaičiuojant atitinkamai nuo planuojamų įsigyti ar Paslaugų teikėjo Pasiūlyme nurodytų Paslaugų bendros sumos, o daugiau kaip 3 (tris) kartus atsisakius dalyvauti Atnaujintame tiekėjų varžymesi be pateisinamos priežasties ar pasirašyti Pirkimo sutartį – vienašališkai nutraukia Preliminariąją sutartį, įspėjęs Paslaugų teikėją prieš 10 (dešimt) kalendorinių dienų. Ši nuostata netaikoma, jei Paslaugų teikėjas atsisako dalyvauti Atnaujintame tiekėjų varžymesi dėl Paslaugų, kurios tiksliai nėra identifikuotos techninės užduoties 1 priede.
   2. Preliminarios sutarties nutraukimas neatleidžia Šalių nuo baudų / delspinigių, priskaičiuotų iki Preliminariosios sutarties nutraukimo, mokėjimo ir / ar Šalių patirtų nuostolių, atsiradusių Paslaugų teikėjui nevykdant Preliminariojoje sutartyje / Pirkimo sutartyje nustatytų įsipareigojimų ir / ar nesilaikant galiojančių teisės aktų reikalavimų, atlyginimo.
   3. Paslaugų teikėjui netinkamai vykdant savo sutartinius įsipareigojimus Užsakovas turi teisę, neapribodamas kitų, Preliminariojoje sutartyje / Pirkimo sutartyje ir įstatymuose numatytų, savo teisių gynimo priemonių taikymo galimybių už sutartinių įsipareigojimų nevykdymą ar netinkamą vykdymą, taikyti vienašalį išskaitymą iš visų pagal Preliminariąją sutartį / Pirkimo sutartį Paslaugų teikėjui mokėtinų sumų (pranešant apie tai Paslaugų teikėjui raštu) nurodytoms netesyboms bei visiems savo patirtiems nuostoliams padengti. Ši nuostata galioja nepaisant Preliminariosios sutarties / Pirkimo sutarties nutraukimo bei kitų sankcijų taikymo.
   4. Kitos Šalių atsakomybę reglamentuojančios nuostatos bus nurodytos Pirkimo sutartyse.
2. **PRELIMINARIOSIOS Sutarties galiojimas ir nutraukimo sąlygos**

6.1. Preliminarioji sutartis įsigalioja nuo jos pasirašymo dienos ir galioja 2 metus. Preliminariosios sutarties pagrindu sudaromos Pirkimo sutartys gali būti pasirašomos iki Preliminariosios sutarties galiojimo termino pabaigos ir galioti iki jose nurodyto galiojimo termino pabaigos.

6.2. Preliminarioji sutartis gali būti nutraukiama raštišku vienos iš Šalių valia arba Šalių susitarimu . Užsakovas turi teisę vienašališkai nutraukti Preliminariąją sutartį apie tai įspėjęs Paslaugų tekėją raštu prieš netrumpesnį negu 30 (trisdešimties) kalendoriniu dienų terminą šiais atvejais:

6.2.1. kai Paslaugų teikėjas bankrutuoja arba yra likviduojamas, sustabdo ūkine veiklą arba kituose teisės aktuose numatyta tvarka susidaro analogiška situacija;

6.2.2. kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Preliminarios sutarties vykdymui;

6.2.3. jei paaiškėja, kad Paslaugų teikėjas turėjo būti pašalintas iš pirkimo procedūros taikant VPĮ[[1]](#footnote-1) 46 straipsnio 1 dalį,

6.2.4. jei Paslaugų teikėjo kvalifikacija nebeatitinka jo Pasiūlyme Pirkimui nurodytos kvalifikacijos (jei ji Pirkimo metu buvo tikrinta).

6.2.5. Preliminariosios sutarties 5.1 punkte nustatytu atveju;

6.2.6. kai paaiškėjo, kad su Paslaugų teikėju neturėjo būti sudaryta Preliminarioji sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, jog nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/25/ES[[2]](#footnote-2);

6.2.7. dėl kitokio pobūdžio neveiksnumo, trukdančio vykdyti Preliminariąją sutartį ir kitais Preliminariojoje sutartyje nurodytais atvejais.

6.3. Paslaugų teikėjas turi teisę vienašališkai nutraukti šia Sutartį apie tai įspėjęs Užsakovą raštu prieš netrumpesnį negu 30 (trisdešimties) kalendorinių dienų terminą šiais atvejais:

6.3.1. kai Užsakovas bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija;

6.3.2. dėl kitokio pobūdžio Užsakovo neveiksnumo, trukdančio vykdyti Preliminariąją sutartį ir kitais Preliminariojoje sutartyje nurodytais atvejais.

6.4. Preliminariosios sutarties nutraukimas vieno iš Paslaugų teikėjų atžvilgiu nenutraukia Preliminariosios sutarties su kitais Paslaugų teikėjais galiojimo.

1. **NENUGALIMOS JĖGOS APLINKYBĖS (*FORCE MAJEURE*)**
   1. Šalis nėra laikoma atsakinga už bet kokių įsipareigojimų pagal šią Preliminariąją sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Sutarties šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Preliminariojoje sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
   2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
   3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
2. **Kitos nuostatos**

8.1. Pirkimo dokumentai, jų paaiškinimai / patikslinimai ir Paslaugų teikėjų pateikti Pasiūlymai Pirkimui yra neatskiriamos Preliminariosios sutarties dalys.

8.2. Ši Preliminarioji sutartis sudaryta lietuvių kalba *2* egzemplioriais, turinčiais vienodą teisinę galią, po vieną kiekvienai Šaliai atskirai.

8.3. Preliminarioji sutartis gali būti keičiama Lietuvos Respublikos teisės aktų nurodyta tvarka. Pakeitimai galioja, kai yra sudaryti raštu ir yra pasirašyti Šalių įgaliotų atstovų.

8.4. Šalys įsipareigoja imtis visų priemonių laiku ir sąžiningai įvykdyti visas Preliminariosios sutarties sąlygas. Preliminariosios sutarties vykdymo procese iškilę nesutarimai sprendžiami derybų keliu.

8.5. Paslaugų teikėjas patvirtina, kad jis neprieštarauja Užsakovo reorganizavimui, atskyrimui, pertvarkymui ar įmonės perdavimui (įskaitant, bet neapsiribojant, turto arba įmonės įnešimui į trečiųjų asmenų įstatinį kapitalą ir pan.) ir, jei jis būtų vykdomas, nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Paslaugų teikėjo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Paslaugų teikėjas juos įsipareigoja išduoti nedelsiant, bet ne vėliau nei per Užsakovo prašyme nurodytą terminą.

Tais atvejais, kai Užsakovo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju bus numatyta, jog šioje Sutartyje nustatytos Paslaugos  yra reikalingi(-os) tiek Užsakovui, tiek ir / ar pagal šią Sutartį teises ir pareigas ar jų dalį įgijusiam ūkio subjektui, šioje Sutartyje numatytus įsipareigojimus Paslaugų teikėjas vykdys pagal poreikį tiek Užsakovo, tiek pagal šią Sutartį teises ir pareigas ar jų dalį įgijusio ūkio subjekto atžvilgiu.

Jeigu Sutarties dalykas yra padalinamas (arba prijungiamas prie kitos analogiškos sutarties, kuri sudaryta to paties pirkimo pagrindu, dalyko), Sutarties kaina, Sutarties dalyko kiekis / apimtis, Sutarties įvykdymo užtikrinimo (jei tokio reikalauta) suma ir kitos Sutarties sąlygos yra padalinamos (arba sujungiamos) pagal reorganizavimo, atskyrimo, pertvarkymo ar įmonės perdavimo sąlygas (jei taikomos) arba proporcingai pagal naujų Sutarties šalių prisiimamų įsipareigojimų dalį.

Užsakovo  reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju, Sutartis vykdoma pagal Užsakovo ir (ar) pagal šią Sutartį teises ir pareigas ar jų dalį įgijusio ūkio subjekto statusui (viešuosius) pirkimus reglamentuojančių teisės aktų reikalavimų prasme) taikytiną teisę.

8.6. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

8.7. Bet koks ginčas arba nuomonių nesutapimas dėl Preliminariosios sutarties ar atskirų jos nuostatų vykdymo, neveikimo ar jų nutraukimo, taip pat bet kokie kiti nesutarimai, kylantys iš Preliminariosios sutarties ar su ja susiję, turi būti sprendžiami Šalių tarpusavio derybomis. Nepavykus taikiai susitarti per 2 (du) kalendorinius mėnesius nuo to momento, kai viena Šalis pateikia kitai Šaliai rašytinę pretenziją, skundą ar kitą jiems prilyginamą dokumentą, ginčas perduodamas spręsti Lietuvos Respublikos teismui pagal Lietuvos Respublikos įstatymus. Šalys susitaria, kad teisminio ginčo atveju teismo vieta bus Kauno miestas.

8.8.Preliminariosios sutarties priedai:

8.8.1. 1 priedas – Pirkimo sutarties projektas;

8.8.2. 3a, 3b priedas – Vykdytojo pasiūlymas Pirkimui (prie Sutarties atskirai nepridedamas, o originalas saugomas CVPIS

1. **ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **Valstybės įmonė Valstybinių miškų urėdija** | **Paslaugų teikėjas**  UAB,, URBAN LINE‘‘ |
| Įmonės kodas 132340880  PVM kodas LT 323408811  **Registracijos adresas: Pramonės pr.11A,51327 Kaunas**  Buveinės adresas: Savanorių pr.176, 03154  Vilnius  SEB bankas AB  a/s LT 84 7044 0600 0812 3597  Tel. +370 5 273 4021  El. p. info@vmu.lt | Įmonės kodas 300149157  PVM kodasLT100002751316  Registracijos adresas: Liepkalnio g.85, Vilnius  Bankas Luminor  a/s LT96 4010 0424 0184 3784  Tel. +37067939255  El. p info@urbanline.lt. |

Direktorius Rinkotyros specialistė

Valdas Kaubrė Živilė Kavaliauskienė

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(parašas) (parašas)

A.V.

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

**Paslaugų teikėjas**

UAB ,,ATAMIS‘‘

Įmonės kodas 3000564438

PVM kodas LT100002411510

Registracijos adresas: Žirmūnų g.139, Vilnius

Bankas AB SEB

a/s LT 17 7044 0600 0550 6676

Tel. 85 2728334

El. paštas info@atamis.lt

Direktorius

Mindaugas Undaravičius

\_\_\_\_\_\_\_\_\_\_\_\_\_\_\_\_\_\_\_\_\_

(parašas)

A.V.

Data:\_\_\_\_\_\_\_\_\_\_\_\_\_\_\_\_\_

**Paslaugų teikėjas**

UAB ,,PLENTPROJEKTAS‘‘

Įmonės kodas 300715445

PVM kodas LT100003497018

Registracijos adresas: Gedimino per.41/2-1, Vilnius

Bankas AB SEB

a/s LT 65 7044 0600 0596 9860

Tel. 865231550

El. paštas bendras@plentprojektas.lt

Direktorius

Andrius Sirtautas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

A.V.

Data:\_\_\_\_\_\_\_\_\_\_\_\_\_\_\_\_\_\_\_\_\_

Preliminariosios sutarties rengėjas: Audra Trojanienė viešųjų pirkimų specialistė tel. +37068739495 audra.trojaniene@vmu.lt

Už ataskaitų paskelbimą atsakingas asmuo: Audra Trojanienė viešųjų pirkimų specialistė tel. +37068739495 audra.trojaniene@vmu.lt

Įgaliotas asmuo kontroliuoti Preliminariosios sutarties vykdymą ir per informacinę sistemą „E.sąskaita“ priimti PVM sąskaitas faktūras: Miško infrastruktūros skyriaus vadovas Rolandas Kevėnas tel. +37068691858 rolandas.kevenas@vmu.lt

Už Atnaujintą tiekėjų varžymąsi atsakingas asmuo: Miško infrastruktūros skyriaus vadovas Rolandas Kevėnas tel. +37068691858 rolandas.kevenas@vmu.lt

**Įteikti: Viešųjų pirkimų skyriui, Miško infrastruktūros skyriui**

1. VPĮ - Lietuvos Respublikos viešųjų pirkimų įstatymas. [↑](#footnote-ref-1)
2. [2014 m. vasario 26 d. Europos Parlamento ir Tarybos direktyva 2014/25/ES dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų, kuria panaikinama Direktyva 2004/17/EB](http://vpt.lrv.lt/uploads/vpt/documents/files/2014-25-ES.pdf). [↑](#footnote-ref-2)